‘রেডিও মহানন্দা’ ২০১০ সালের ২২ এপ্রিল গণপ্রজাতন্ত্রী বাংলাদেশ সরকারের তথ্য মন্ত্রণালয় কর্তৃক রেডিও স্থাপনের প্রাথমিক অনুমোদন প্রাপ্ত হয়। অনুমোদনপ্রাপ্তের পর শুরু হলো স্বপ্ন বাস্তবায়নের পালা। কিন্তু একটি ভালোমানের কমিউনিটি রেডিও স্থাপনে আর্থিক ও কারিগরী সহায়তার একান্ত প্রয়োজনীয়তা দেখা দেয়। অতপরঃ জাপান সরকার ‘রেডিও মহানন্দা’র যন্ত্রাংশ ও তা স্থাপনে এগিয়ে আসেন। ফলশ্রুতিতে কমিউনিটি রেডিও স্থাপনে কারিগরী যন্ত্রাংশ রেডিও মহানন্দাকে প্রদান করেন। জাপান দূতাবাসের কাউন্সিলর, জনাব মাসাইউকিতাগা ১৪ জানুয়ারী ২০১২ ইং তারিখে এ সকল কারিগরি যন্ত্রাংশ পরিদর্শন করে যন্ত্রাংশগুলো আনুষ্ঠানিক সম্প্রচারযোগ্য হিসেবে ঘোষণা করেন।